《汗酒》
元代·卞思义

水火谁传既济方，满铛香汗滴琼浆。开尊错认蔷薇露，溜齿微琼菡萏香。

水泄尾闾知节候，津生华盖识温凉。千钟鲁酒空劳劝，一酌端能作醉乡。

作者简介：卞思义（生卒年不详，约1338年前后在世），字宜之，楚州（今江苏淮安，一作光州）人。早年有诗名。浙西宪府以其才贤，辟为属掾。虽居官，犹不废吟咏。任满转达德录判，又辟为庸田制司掾史。能苦吟，对客谈诗，终日不绝。作诗四章《叠嶂楼》、《响山》、《昭亭》、《书堂》，一时唱和者甚众。尝作铁笛诗寄杨维桢，颇为所赏。诗多失传，《元诗选·三集》录二十三首，题《宜之集》。